**«Կապիկները։ Զգո՛ւյշ, կապիկներն են»** (ռուս.՝ «Обезьянки. Осторожно, обезьянки!»), «Կապիկները» շարքի երկրորդ մուլտիպլիկացիոն ֆիլմը։ Երգը կատարում է «Մաշինա վրեմենի» խումբը։ Այս թողարկման մեջ առաջին անգամ հնչում է «В каждом маленьком ребёнке...»:

Սյուժե
------

Կապիկները, ինչպես միշտ, չարաճճիություններ են անում Կենդանաբանական այգում։ Մայր կապիկն զբաղված է լվացքով, իսկ ամենափոքր կապիկը շշով կաթ է խմում։ Բայց կաթը վերջանում է, մայրը փոքրիկին դնում է մանկասայլակի մեջ ու գնում քաղաք՝ կաթ գնելու։ Նա չի տեսնում, թե ինչպես են փոքրիկները թաքնվում մանկասայլակի մեջ։ Ճանապարհին վերջիններս դուրս են գալիս և սկսում նմանակել շրջապատի մարդկանց։ Նրանք ճանկում են այգեպանի մկրատն ու կենդանի ցանկապատի հետ կտրատում նաև այգեպանի մազերը։ Հետո կապիկները տեսնում են մի կնոջ, որը փորձում էր պտտել «Մոսկվիչ-407» ավտոմեքենայի շարժիչի մասերից մեկը։ Նրանք համատեղ ուժերով ավտոմեքենան բաժանում են մասերի ու դրանցից հեծանիվ հավաքում։ Նրանց հետքերով վազող Մայր կապիկը մասերից նորից ավտոմեքենա է հավաքում, բայց այն վերածվում է մեծ վարկանիշ ունեցող կարմիր «Վոլգայի» («ԳԱԶ-24»)։ Կապիկները վազում են քաղաքով, տեսնում տան վերանորոգման համար պատրաստած ներկեր ու վրձիններ և սկսում պատերը ներկել պատուհանների հետ միասին։ Բնակարաններից մեկի տերը մտածում է, որ արդեն գիշեր է, որովհետև կապիկները ներկել էին նրա պատուհանները, և սենյակը մթնել էր։ Ժամանակին հասած Մայր կապիկը պատուհանը լվանում է և վազում ձագերի հետքերով։ Նա հասցնում է վազել մինչև կամուրջ և ձագերի հետ գետից հանել մեծ արկղի հետ ջուրն ընկած երիտասարդին։ Փրկվածն արկղից հանում ու կապիկներին է նվիրում հեռուստացույց։

Նորից Կենդանաբանական այգում են։ Ամենափոքր կապիկը փողիկով կաթ է խմում տակառից։ Մայրը հոգնել է ու բազկաթոռին ննջել։ Կապիկները հեռուստացույցով հմայված ֆուտբոլ են նայում և երազում մարզադաշտում հայտնվելու ու ֆուտբոլի գնդակը գրավելու մասին։

Ստեղծողներ
----------

|  |  |
| --- | --- |
| Ռեժիսորներ | Լեոնիդ Շվարցման, Մայա Միրոշկինա |
| Սցենարի հեղինակ | Գրիգորի Օստեր |
| Բեմադրող նկարիչ | Լեոնիդ Շվարցման |
| Նկարիչներ | Ալլա Գորևա, Ալեքսանդր Գուրև, Սերգեյ Մարակասով, Վ. Խարիտոնովա |
| Նկարիչ-մուլտիպլիկատորներ | Ալեքսանդր Գորլենկո, Վիկտոր Արսենտև, Վիոլետա Կոլեսնիկովա, Տատյանա Պոմերանցևա, Օլեգ Կոմարով, Վլադիմիր Զախարով |
| Օպերատոր | Մայա Պոպովա |
| Կոմպոզիտոր | Անդրեյ Մակարևիչ, Ալեքսանդր Կուտիկով, Ալեքսանդր Զայցև |
| Հնչյունային օպերատոր | Բորիս Ֆիլչիկով |
| Խմբագիր | Ռաիսա Ֆրիչինսկայա |
| Մոնտաժող | Ելենա Բելյավսկայա |
| Ռեժիսորի օգնական | Տ. Դոմբրովսկայա |
| Տնօրեն | Լյուբով Բուտիրինա |

* Ստեղծողների ցանկը կազմված է ըստ մուլտֆիլմի տիտրերի։

Հեռուստացուցադրություններ
-------------------------

1984-1991 թվականներին մուլտֆիլմը ցուցադրվել է ԽՍՀՄ ԿԵնտրոնական հեռուստատեսությամբ։ Մուլտֆիլմը ցուցադրվել է նաև «Բարի գիշեր, փոքրիկնե՛ր» մանկական հաղորդման շրջանակներում։ 1992-1996 թվականներին մուլտֆիլմը ցուցադրվել է МТК, իսկ 1990-ական թվականների կեսերին՝ НТВ հեռուստաալիքներով։ Ռուսաստանի Առաջին ալիքով մուլտֆիլմը ցուցադրվել է 1995, 1996 թվականներին և 1999 թվականի փետրվարին 5-ին։ 1997 թվականից մուլտֆիլմը ցուցադրվել է СТС, 1998 թվականից՝ [[РТР]], 2000-ական թվականների վերջերին և 2010 թվականին՝ «Теленяня» հեռուստաալիքներով։ Ցուցադրվել է նաև «Культура», «Карусель», «Мульт» ալիքներով։

Վիդեոթողարկում
--------------

1990-ական թվականների սկզբին ԽՍՀՄ-ում և Ռուսաստանում մուլտֆիլմը VHS տարբերակով թողարկվել է «Крупный план» կինոմիավորման «Կապիկները» շարքի առաջին մուլտֆիլմերի հավաքածուով։ Ռուսաստանում 1990-ական թվականների կեսերին Stidio PRO Video ստուդիան այս մուլտֆիլմը թողարկել է VHS տարբերակով, իսկ 1990-ական թվականների կեսերին թողարկվել է «Союз Видео» հրատարակության կողմից։ Մուլտֆիլմը թողարկվել է նաև Lizard ընկերության Video CD խտասկավառակների նույն հավաքածուում։

Մրցանակներ
----------

Մուլտֆիլմն արժանացել է Համամիութենական 18-րդ կինոփառատոնի՝ երեխաների համար լավագույն մուլտիպլիկացիոն ֆիլմի համար մրցանակի (Մինսկ, 1985 թվական)։

Ծանոթագրություններ
------------------

1. ↑  Аниматор.ру «Կապիկները։ Զգո՛ւյշ, կապիկներն են»
2. ↑  Кино: энциклопедический словарь / Главный редактор С. И. Юткевич. — М.: Издательство «Советская энциклопедия», 1986. — С. 531.

Գրականություն
-------------

* *Абрамова Н.Н.* Классик по имени Лёля в стране Мультипликации. — М.: Ключ-С, 2010. — 164 с. — ISBN 978-5-93136-132-1 , 978-5-93136-140-6. Книга о Леониде Шварцмане и о созданных им мультфильмах

Արտաքին հղումներ
----------------

« Զգո՛ւյշ, կապիկներն են» «Հայրենական կինոյի հանրագիտարան» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |

|  |  |  |  |
| --- | --- | --- | --- |
| 

| * դ
* ք
* խ
«Կապիկները» մուլտսերիալ |
| --- |
|  |
| 
* Շղթա երեխաներից (1983)
* Զգո՛ւյշ, կապիկներն են (1984)
* Կապիկներն ու կողոպտիչները (1985)
* Ինչպես կապիկները ճաշեցին (1987)
* Կապիկնե՛ր, առա՛ջ (1993)
* Կապիկներն օպերայում (1995)
* Շտապ օգնություն (1997)
* Փախուստ Բրեմեն (2018)

 |

 |